टीवी एक्ट्रेस रतन राजपूत ने किया खुलासा, बोलीं- साउथ में तो यह रिवाज है
TV actress Ratan Raajputh said – compromising for a role is custom in South film industry, टेलीविजन एक्टर रतन राजपूत ने एक बार फिर से शॉकिंग खुलासे किए हैं। इस बार उन्हें साउथ फिल्म इंडस्ट्री को अपना निशाना बनाया है। रतन ने कहा कि अगर उन्हें कॉम्प्रोमाइज करने के लिए नहीं कहा गया होता तो आज वो साउथ फिल्म इंडस्ट्री का
टेलीविजन एक्टर रतन राजपूत ने एक बार फिर से शॉकिंग खुलासे किए हैं। इस बार उन्हें साउथ फिल्म इंडस्ट्री को अपना निशाना बनाया है। रतन ने कहा कि अगर उन्हें कॉम्प्रोमाइज करने के लिए नहीं कहा गया होता तो आज वो साउथ फिल्म इंडस्ट्री का जाना माना चेहरा होतीं।
सभी जगह कॉम्प्राेमाइज करने को कहा जाता है
पिंकविला को दिए एक इंटरव्यू में रतन ने कहा कि चाहे बॉलीवुड हो या साउथ, सभी जगह एक्टर्स, डायरेक्टर्स और प्रोड्यूसर्स कॉम्प्रोमाइज करने की बात करते हैं। एक्ट्रेस ने उस शख्स के साथ हुई बातचीत का भी जिक्र किया जिसने उन्हें साउथ की फिल्म में रोल ऑफर किया था।
कई बड़े डायरेक्टर्स का भी आया काॅल
रतन ने बताया कि जब वो टीवी शो ‘अगले जन्म मोहे बिटिया ही कीजो’ कर रही थीं तब उन्हें साउथ से कई कॉल आए थे। ये कॉल कई बड़े डायरेक्टर्स के भी होते थे। वो सभी रतन से थोड़ा वेट पुट ऑन करने की बात करते थे। रतन इस डिमांड को पूरा करने के लिए तैयार भी थीं पर फिर उनसे कॉम्प्रोमाइज करने की भी मांग की गई।
उसने कहा- यहां तो यह रिवाज है
रतन ने कहा, ‘एक शख्स ने मुझे साउथ की फिल्म ऑफर की। फिर वो बोला- आपको यहां का रिवाज तो पता है ना? जब मैंने उससे पूछा कि कैसा रिवाज तो उसने कहा- आपको पता है ना कि इंडस्ट्री में डायरेक्टर, प्रोड्यूसर, लीड एक्टर और शायद डीओपी भी आपको कॉम्प्रोमाइज करने के लिए कह सकते हैं। आपको यहां कॉम्प्रोमाइज करना होगा।’
आज तक नहीं मिला बिना कॉम्प्रोमाइज वाला ऑफर
इसके बाद एक्ट्रेस ने यह ऑफर रिजेक्ट कर दिया। रतन ने बताया, ‘आज तक मुझे साउथ से कोई ऐसा ऑफर नहीं आया, जिसमें मुझसे कॉम्प्रोमाइज करने के लिए ना कहा गया हो। लोग सिर्फ बॉलीवुड की बात करते हैं पर ऐसा साउथ में भी होता है।’
रतन ने आगे कहा, ‘साउथ इंडस्ट्री सिर्फ एक ही वजह से अच्छी चल रही है क्योंकि वो आज भी अपने कल्चर और रिचुअल्स की रिस्पेक्ट करते हैं। बाकी मेरे लिए तो साउथ फिल्म इंडस्ट्री मायने ही नहीं रखती।’
इससे पहले शेयर किया था कास्टिंग काउच का किस्सा
एक्ट्रेस ने कुछ दिन पहले ही अपने साथ हुए कास्टिंग काउच के एक्सपीरियंस भी शेयर किए थे। उन्होंने बताया था कि एक बार वो किसी अजीब सी जगह ऑडिशन देने गई थीं। वहां उन्होंने एक लड़की को अजीबो-गरीब हालत में पड़ा हुआ देखा था।
ऑडिशन के दौरान ऑर्गेनाइजर्स भी उनसे कोल्ड ड्रिंक का एक सिप लेने के लिए फोर्स कर रहे थे। रतन को डाउट था कि उस कोल्ड ड्रिंक में कुछ मिलाया हुआ था।
रतन ने अपने करियर की शुरुआत 2006 में टीवी शो ‘रावण' से की थी। इसके अलावा उन्होंने ‘अगले जन्म मोहे बिटिया ही कीजो’, ‘महाभारत’ और ‘संतोषी मां’ जैसे शोज भी किए। इसके अलावा वो ‘रतना का रिश्ता’ और ‘बिग बॉस 7’ जैसे रियलिटी शोज में भी नजर आईं। वे इन दिनों यूट्यूब पर व्लॉग बनाती हैं।